**Celeron** er et varemerke innen dataindustrien og refererer til en rekke varianter av x86 mikroprosessorer fra Intel som ble brukt til lavbudsjett-PC-er (personlig datamaskiner). Den regnes som «økonomi»-prosessoren til Intel og utfylte Intels kraftigere (og dyrere) varianter. Intel har gitt varemerket **Celeron** mottoet; «delivering great quality at an exceptional value» («høy kvalitet til uvanlig pris»). Celeron-prosessorer kan kjøre alle IA-32 dataprogrammer, men har en noe lavere kapasitet sammenlignet med tilsvarende dyrere varianter. For eksempel vil Celeron ofte ha mindre «cache» minne, eller at avanserte prosesseringsfunksjoner er skrudd av. Disse begrensingene har svært variabel innvirkning på ytelse avhengig av bruk. I noen tilfeller er forskjellen nesten ikke merkbar, mens i andre tilfeller er den signifikant dårligere.

Prosessoren ble introdusert i april 1998 og var basert på Pentium II-kjernen. Nyere Celeron-prosessorer har vært basert på Pentium III-, Pentium 4-, Pentium M-, og Core 2 Duo-processorer. Den siste Celeron-prosessoren (januar 2008) var basert på Core 2 Duo (Allendale). Denne arkitekturen inneholder uavhengige prosessorkjerner, men med kun 25% av «cache»-minnet sammenlignet med standard Core 2 Duo prosessorer.

Bakgrunn
--------

Celeron «Coppermine 128» med 600 MHz (FC-PGA innpakning)
Celeron-konseptet ble introdusert som respons på Intels tap av markedsandeler innenfor rimelige prosessorer, da særlig til Cyrix' 6x86, AMDs K6, og IDTs Winchip. På den tiden var Pentium MMX Intels lavprisprosessor, men med sine 233 MHz. var den ikke lengre konkurransedyktig. Selv om de hadde vært mindre risikofylt å satse på en raskere Pentium MMX, fantes det masse Socket 7-baserte prosessorer som enkelt kunne erstatte denne. I stedet satset Intel på en rimelig prosessor som brukte samme sokkel som den nye Pentium II-prosessoren (Slot 1). Strategien var vellykket og Celeron ble på mange måter standard for rimelige PC-er som ikke skulle brukes til eksempelvis som spillmaskiner.

Celeron D
---------

Baksiden av en Celeron «Coppermine 128», 600 MHz
**Celeron D** er en rimeligere variant av Pentium, med mindre internminne, ofte 128–512 kB. Celeron D-prosessoren er en nyere og bedre utgave av Celeron som er 64 bits finnes idag fra prosessor nummer 310 til 360 som er fra 2,13 til 3,466 GHz disse har 533 mhz hovedkort hastighet disse støtter SSE 2 og 3.

Celeron (Core)
--------------

### Conroe-L

Celeron Modeller
sluppet den 5. juni, 2007
(med listepriser per enhet, for 1 000 enheter)| Modell | Klokkefrekvens | FSB hastighet | L2 cache |
| --- | --- | --- | --- |
| Celeron 220 | 1.2 GHz | 133 MHz Pumping (computer systems), QDR | 512 KiB |  |
| Celeron 420 | 1.6 GHz | 200 MHz QDR | 512 KiB |  |
| Celeron 430 | 1.8 GHz | 200 MHz QDR | 512 KiB |  |
| Celeron 440 | 2.0 GHz | 200 MHz QDR | 512 KiB |  |

Celeron Dual-Core (Core)
------------------------

### Allendale-512

Celeron Modeller
sluppet den 20. januar, 2008
(med listepriser per enhet, for 1,000 enheter)| Modell | Klokkefrekvens | FSB hastighet | L2 cache |
| --- | --- | --- | --- |
| Celeron E1200 | 1.6 GHz | 200 MHz QDR | 512KiB |
| Celeron E1400 | 2.0 GHz | 200 MHz QDR | 512KiB |

Referanser
----------

1. ↑  Walker, Seth (24. august 1998). «New Intel Pentium II and Celeron Processors Complete 1998 Desktop Processor Line-up». Business Wire. Arkivert fra originalen 26. mai 2012. Besøkt 17. juli 2007.
2. ↑  Pabst, Thomas (16. april 1998). «CPU Performance from Socket 7 to Slot 1». Tom's Hardware Guide. Arkivert fra originalen 4. februar 2013. Besøkt 30. juli 2007.

Eksterne lenker
---------------

* Celeron E1200: Dual-Core Processor Almost for Free – X-bit labs tests dual-core Celeron CPU
* Intel Celeron M Processor – Product overview
* Intel Celeron M Banias, Dothan, and Yonah specifications
* Intel Pentium II and Pentium III based Celerons at cpu-collection.de

| * v
* d
* r
Mikroprosessorer fra Intel |
| --- |
| Forløpere til x86 | 4004 **·** 4040 **·** 8008 **·** 8080 **·** 8085 |
| x86-arkitektur | 8086 (8087) **·** 8088 **·** 80186 **·** 80188 **·** 80286 (80287) **·** 80386 (80387) **·** 80486 **·** Pentium **·** Pentium Pro **·** Pentium II **·** Celeron **·** Pentium III **·** Pentium 4 **·** Pentium M **·** Pentium D **·** Pentium Extreme Edition **·** Xeon **·** Core **·** Atom |
| Andre arkitekturer | iAPX 432 **·** i860 **·** i960 **·** XScale **·** Itanium |